ગુરુએ પોતાના શિષ્યોને નાનીનાની સળીઓ આપી અને તેને તોડવા માટે કહ્યું. દરેક શિષ્યે આસાનીથી દરેક સળી તોડી નાખી. ગુરુએ હવે નાનાનાની સળીઓને ભેગી કરીને, દોરાથી બાંધીને શિષ્યોને આપી. શિષ્યો માટે હવે નાનકડા ભારા જેવી સળીઓનો તોડવી મુશ્કેલ હતી. સારઃ એકતા સળીઓના ભારા જેવી હોવી જોઈએ. એકબીજા સાથે મજબૂત રીતે જોડાઈ ગયેલી હોવી જોઈએ અને તેમને એકસાથે બાંધી રાખવા માટે દોરો વીંટળાયેલો હોવો જોઈએ. આધુનિક ગુરુએ એક ફૂગ્ગો શિષ્યોને આપ્યો. દરેક શિષ્યે તેમાં થોડી થોડી હવા ભરી. બધાં જ શિષ્યોની હવા સાથે ફૂગ્ગો ફુલાઈને ખાસ્સો મોટો પણ થયો, પણ ગુરુએ નાનકડી એવી ટાંચણી મારી એ સાથે જ ફૂગ્ગો ફૂટી ગયો. બધાં જ શિષ્યોએ ભેગા થઈને ભરેલી હવા નીકળી ગઈ. સારઃ હવામાં જ તૈયાર થયેલી એકતા હવામાં જ ભળી જાય.